2024.gada \_\_.\_\_\_\_\_\_\_\_\_\_\_ Saistošie noteikumi Nr.SN\_\_\_/2024

Apstiprināts ar Olaines novada pašvaldības domes 2024.gada \_\_.\_\_\_\_\_\_ sēdes lēmumu (\_\_.prot., \_\_. p.)

**Par pašvaldības atbalstu sporta veicināšanai Olaines novadā**

*Izdoti saskaņā ar*

*Pašvaldību likuma 44. panta otro daļu*

1. **Vispārīgie jautājumi**
2. Saistošie noteikumi (turpmāk – Noteikumi) nosaka kārtību, kādā piešķir finansiālu atbalstu sporta veicināšanai Olaines novadā, kā arī pieteikumu iesniegšanas Olaines novada pašvaldībai (turpmāk – Pašvaldība) un izskatīšanas kārtību.
3. Noteikumos lietotie šādi termini:
	1. **Sportisti –** fiziskas personas individuāli vai komandā, kas nodarbojas ar sportu un piedalās sporta sacensībās;
	2. **Sporta veida federācija -** biedrība, kura sastāv no sporta klubiem un citām juridiskajām personām, kuru darbība ir saistīta ar noteiktu sporta veidu vai darbības jomu, un kuras mērķis ir vadīt un koordinēt darbu attiecīgajā sporta veidā vai darbības jomā, kā arī pārstāvēt šo sporta veidu vai darbības jomu attiecīgajās starptautiskajās sporta organizācijās.
	3. **Valsts nozīmes sacensības –** pasākums labāko sportistu vai komandas noteikšanai, kurš rīkots atbilstoši sporta federācijas apstiprinātajiem sacensību norises noteikumiem un sacensību organizētāju apstiprinātam nolikumam un ir apzīmēts kā Latvijas čempionāts, Latvijas kauss, Latvijas atklātais čempionāts. Par valsts nozīmes sacensībām šo Noteikumu izpratnē ir atzīstami arī Eiropas un Pasaules čempionātu un kausu posmi, kā arī Baltijas kauss.
	4. **Starptautiskās nozīmes sacensības** – pasākums labāko sportistu vai komandu noteikšanai, kurš noris atbilstoši normatīvo aktu prasībām, sporta federācijas apstiprinātiem sacensību norises noteikumiem un sacensību organizētāju apstiprinātam nolikumam, un ir apzīmēts kā Pasaules čempionāts – PČ, Eiropas čempionāts – EČ, Pasaules kauss – PK, Eiropas kauss – EK, Olimpiskās spēles.
	5. **Olaines Sporta centra sporta objekti –** Olaines Sporta centra pārvaldībā esošā vai nodota lietošanā sporta infrastruktūra: sporta nami, peldbaseins, slidotava un sporta laukumi ar pieguļošo teritoriju, kur ir nepieciešamais aprīkojums un kur ir iespējams nodarboties ar sportu.
4. Noteikumu mērķis ir veicināt Olaines novada iedzīvotāju iesaistīšanos sporta aktivitātēs, veselīgu dzīvesveidu, sportistu rezultātu izaugsmi, popularizēt sporta veidus, veicināt sporta sacensību un pasākumu organizēšanu Olaines novadā, kā arī sekmēt sporta organizāciju veidošanos un darbību, prioritāri atbalstot bērnus un jauniešus.
5. Noteikumi nav attiecināmi uz Pašvaldības izveidotajām izglītības iestādēm un Pašvaldības iestādes “Olaines Sporta centrs” (turpmāk – Sporta centrs) interešu izglītības pulciņu dalībniekiem un treneriem.
6. **Pašvaldības atbalsts un tā izskatīšana**
7. Pašvaldība sniedz šādu atbalstu:
	1. Finansiālais atbalsts sporta organizācijas darbības nodrošināšanai;
	2. Līdzfinansējuma atbalsts sporta sacensību organizēšanai Olaines novadā;
	3. Finansiālais atbalsts dalībai sporta sacensībās un treniņnometnēs;
	4. Atbalsts veselīga dzīvesveida veicināšanai.
8. Pretendents ir tiesīgs pretendēt tikai uz vienu no 5.punkta atbalsta veidiem. Sporta organizācija, iesniedzot iesniegumu, 5.1. punkta finansiālajam atbalstam ir tiesīga šajos Noteikumos pretendēt arī uz 5.2. punktā minēto atbalstu.
9. Pieteikumus par Noteikumu 5.1. un 5.2. punktā noteikto Pašvaldības finansiālo atbalstu izskata Sporta centrs un lēmumu pieņem Pašvaldības dome (turpmāk – Dome), kura apstiprina finansiālā atbalsta kopējo summu kārtējā gada budžetā. Pieteikumu iesniegšana negarantē finansiālā atbalsta piešķiršanu.
10. Pieteikumus par Noteikumu 5.3. un 5.4. punktā noteikto Pašvaldības atbalstu izskata Domes izveidota Sporta komisija (turpmāk – Komisija), pozitīva lēmuma gadījumā Sporta centra direktors apstiprina finansiālo atbalstu vai atbalstu veselīga dzīvesveida veicināšanai, ja kārtējā gada budžetā tam ir paredzēti līdzekļi. Pieteikuma iesniegšana negarantē finansiāla atbalsta vai veselīga dzīvesveida veicināšanas atbalsta piešķiršanu.
11. Izņēmuma kārtā Dome var lemt par individuālu atbalstu Sportistam:
	1. par viņa sasniegumiem un ieguldījumu sportā, pārstāvot Olaines novadu;
	2. no trūcīgas vai maznodrošinātas mājsaimniecības, sniedzot atbalstu pirms sacensībām vai treniņnometnes.

**III. Finansiālais atbalsts sporta organizāciju darbības nodrošināšanai**

1. Saņemt finansiālu atbalstu savas darbības nodrošināšanai var Sporta organizācijas, biedrības un klubi (turpmāk – Organizācija), kas veicina sporta attīstību Olaines novadā, ja Organizācija:
	1. reģistrēta Latvijas Republikas Uzņēmumu reģistrā un tās juridiskā adrese reģistrēta Pašvaldības administratīvajā teritorijā;
	2. vismaz vienu gadu nodrošina sporta aktivitātes Pašvaldības administratīvajā teritorijā ne mazāk kā 15 (piecpadsmit) Organizācijas pastāvīgajiem apmeklētājiem, no kuriem 60% vismaz vienu gadu deklarēti Pašvaldības administratīvajā teritorijā;
	3. veicina Olaines novada iedzīvotāju aktīvu brīvā laika pavadīšanu;
	4. veicina sporta attīstību Olaines novadā;
	5. īsteno vismaz vienu licencētu profesionālās ievirzes vai interešu izglītības sporta programmu vai saņēmusi neformālās izglītības atļauju.
	6. ir pārstāvētā sporta veida federācijas biedrs vai biedra kandidāts.
2. Atbilstoši Pašvaldības budžeta iespējām Organizācijas var saņemt finansējumu savas darbības nodrošināšanai, gadā nepārsniedzot 250,- EUR uz vienu 6 – 17 gadus vecu Organizācijas dalībnieku un 80,- EUR uz vienu pilngadīgu Organizācijas dalībnieku, kurai Organizācija vismaz vienu gadu nodrošina sporta aktivitātes, ja Organizācija atbilst Noteikumu 10.punkta prasībām.
3. Piešķirto finansiālo atbalstu izlieto:
	1. treniņu telpu vai vietas un inventāra nomai;
	2. sporta sacensību inventāra iegādei;
	3. dalības maksai sacensībās;
	4. sportistu un komandu licencēm;
	5. vienotu formas tērpu izgatavošanai ar Sporta centra simboliku;
	6. sacensību organizēšanai;
	7. transporta izmaksām nokļūšanai līdz sacensību vietai un atpakaļ;
	8. treneru atalgojumam.
4. Sporta centrs Organizācijai var piešķirt bezatlīdzības lietošanā Sporta centra pārvaldībā esošo sporta objektu, iepriekš saskaņojot sporta objekta noslodzes grafiku atbilstoši prioritātēm:
	1. Sporta centra organizēto pasākumu un sacensību grafiks;
	2. Sporta centra interešu izglītību nodarbību grafiks;
	3. Pašvaldības dibinātu vispārizglītojošo skolu nodarbību grafiks;
	4. Citu Organizāciju nodarbību grafiks.
5. Organizācijas tiesiskais pārstāvis līdz kārtējā gada 20. oktobrim iesniedz Sporta centrā finansējuma pieprasījuma iesniegumu nākamajam gadam (*1. pielikums*), pievienojot:
	1. Organizācijā faktiski darbojošos dalībnieku sarakstu, ar klāt pievienotu dalībnieku apliecinājumiem par dalību Organizācijā (*2. pielikums*);
	2. sporta darbinieku un speciālistu sarakstu;
	3. treneru un sporta speciālistu izglītību apliecinošu dokumentu kopijas, ja Organizācijā darbojas bērni līdz 18 gadu vecumam;
	4. informāciju par Organizācijas rīkotajām sporta sacensībām Pašvaldībā;
	5. informāciju par Organizācijas dalībnieku treniņprocesu norises vietu vai sporta bāzi.
6. Iesniegumu un Noteikumu 14.punktā noteiktos dokumentus izvērtē Sporta centrs, kas sniedz priekšlikumus Domei par nākamajā kalendārajā gadā nepieciešamo atbalstu un attiecīgi budžetā paredzamo finanšu līdzekļu apjomu sporta atbalstam. Sporta centrs var pieprasīt pretendentiem iesniegt papildus informāciju. Šīs informācijas neiesniegšanas gadījumā iesniegumu neizskata un Organizāciju par to informē.
7. Iesniegumu neizskata, ja iesniegums neatbilst Noteikumos noteiktajām prasībām.
8. Ja Organizācija nav iesniegusi atskaiti un izdevumu attaisnojošus dokumentus par iepriekšējā periodā piešķirtu un izmaksātu finansiālu atbalstu, pieteikumu par atkārtota finansiāla atbalsta piešķiršanu neizskata.

**IV. Līdzfinansējuma atbalsts sporta sacensību organizēšanai**

1. Saņemt līdzfinansējumu sporta sacensību organizēšanai var uzņēmumu reģistrā reģistrētas juridiskas personas, individuāli komersanti vai fiziskas personas, kuras reģistrējušās kā saimnieciskās darbības veicēji (turpmāk – Sacensību organizators), izņemot Pašvaldības iestādes un to darbinieki.
2. Finansējumu piešķir vienu reizi kalendārajā gadā vienu sacensību organizēšanas izdevumu daļējai apmaksai, ko organizē Pašvaldības administratīvajā teritorijā.
3. Sacensību Organizators līdz kārtējā gada 20.oktobrim iesniedz Sporta centrāiesniegumu (*3.pielikums*) par plānotajām sporta sacensībām nākamajā kalendārajā gadā.
4. Finansējumu drīkst izlietot:
	1. sporta bāžu īrei;
	2. tiesnešu atalgojumam;
	3. dalībnieku apbalvošanai;
	4. poligrāfiskiem materiāliem (reklāmas plakāti, baneri, diplomi, utt.);
	5. apsardzes pakalpojumiem;
	6. operatīvā medicīniska dienesta pakalpojumiem;
	7. pasākumu apdrošināšanai;
	8. citiem ar sacensību organizēšanu saistītiem izdevumiem.
5. Iesniegumu atbilstību izvērtē Sporta centrs, kurš sniedz priekšlikumus Domei par nākamajā kalendārajā gadā nepieciešamo atbalstu un attiecīgi budžetā paredzamo finanšu līdzekļu apjomu sporta sacensību organizēšanas atbalstam. Sporta centrs var pieprasīt pretendentiem iesniegt papildus informāciju. Šīs informācijas neiesniegšanas gadījumā iesniegumu neizskata un Sporta centrs par to informē Sacensību organizatoru.
6. Sacensību organizatorsviena mēneša laikā pēc atbalstītā sporta pasākuma iesniedz Sporta centrā finanšu atskaiti (*4. pielikums*) un maksājumus attaisnojošus dokumentus, kā arī īsu aprakstu ar foto un/vai video materiāliem par sacensību rezultātiem atspoguļojumam Sporta centra publikācijām.
7. Finansējuma saņēmējs nodrošina Pašvaldības reklāmas baneru un informatīvo materiālu bezmaksas izvietošanu sacensību norises vietā, kā arī iespēju Olaines novada iedzīvotājiem piedalīties organizētājās sacensībās, piemērojot 50% atlaidi dalības maksai, ja ir attiecināms.

**V. Finansiālais atbalsts dalībai sporta sacensībās un treniņnometnēs**

1. Saņemt finansējumu sporta sacensībām un treniņnometnēm var Latvijas Sporta federāciju padomes reģistrā iekļauti un attiecīgajā sporta veidā vai darbības jomā atzīti Latvijas nacionālās sporta federācijas biedri (turpmāk – Pretendents), kurus pārstāv Sportisti, ja viņu dzīvesvieta kārtējā gada 1. janvārī deklarēta Olaines novada administratīvajā teritorijā.
2. Pretendents var pieteikties uz finansējumu dalībai sporta sacensībās un treniņnometnēs vienu reizi kalendārajā gadā.
3. Pretendents var pieteikties uz finansējuma saņemšanu, ja sporta sacensības ir iekļautas attiecīgā sporta veida Latvijas sporta federāciju vai starptautisko federāciju sacensību kalendārā.
4. Finansiālā atbalsta apmērs un kritēriji individuālā sporta veida pārstāvim:
	1. ja iepriekšējos divus gadus, skaitot no pieteikuma iesniegšanas dienas, Sportists ieguva godalgotu vietu (1.-3.vieta) valsts nozīmessacensībās, kur savā vecuma grupā, sporta disciplīnā un svara kategorijā piedalījās ne mazāk kā 6 (seši) dalībnieki (Eiropas un Pasaules čempionātu un kausu posmi, kā arī Baltijas kauss, kurās piedalījās vismaz trīs dalībvalstis) - līdz 300 EUR;
	2. ja iepriekšējos divus gadus, skaitot no pieteikuma iesniegšanas dienas, Sportists ieguva godalgotu vietu (1.-3.vieta) starptautiskās nozīmessacensībās (kurās piedalījās vismaz trīs dalībvalstis), kur savā vecuma grupā, sporta disciplīnā un svara kategorijā piedalījās ne mazāk kā 6 (seši) dalībnieki - līdz 600 EUR;
	3. ja sportists iekļauts valsts izlases vai jaunatnes izlases sastāvā vai arī saņemts Federācijas apstiprinājums, ka sportista sagatavotības līmenis atbilst kvalifikācijas prasību izpildei starptautiskās atlases sacensībās un dalībai sagatavošanās nometnēs - līdz 300 EUR.
5. Finansiālā atbalsta apmērs un kritēriji komandu sporta veida pārstāvim:
	1. ja iepriekšējos divus gadus, skaitot no pieteikuma iesniegšanas dienas, Sportists ieguva godalgotu vietu (1.-3.vieta) valsts nozīmes sacensībās un tajās piedalījās ne mazāk kā 6 (sešas) komandas (Eiropas un Pasaules čempionātu un kausu posmi, kā arī Baltijas kauss, kurās piedalījās vismaz trīs dalībvalstis) - līdz 150 EUR;
	2. ja iepriekšējos divus gadus, skaitot no pieteikuma iesniegšanas dienas, Sportists ieguva godalgotu vietu (1.-3.vieta) starptautiskās nozīmessacensībās un tajās piedalījās ne mazāk kā 6 (sešas) komandas un vismaz trīs dalībvalstis - līdz 300 EUR;
	3. ja Sportists iekļauts valsts izlases vai jaunatnes izlases sastāvā vai arī saņemts Federācijas apstiprinājums, ka sportista sagatavotības līmenis atbilst kvalifikācijas prasību izpildei starptautiskās atlases sacensībās un dalībai sagatavošanās nometnēs - līdz 150 EUR.
6. Finansējumu, ko Pašvaldība piešķir dalībai sporta sacensībās un treniņnometnēs, izlieto:
	1. dalības maksai un akreditācijas izdevumiem;
	2. ceļa izdevumiem (biļešu iegādei);
	3. naktsmītnēm;
	4. ēdināšanai;
	5. treniņu telpu un inventāra nomai;
	6. apdrošināšanai sacensību norises dienās.
7. Pretendents pieprasa finansiālo atbalstu, iesniedzot iesniegumu (*5. pielikums*) Sporta centrā, pievienojot tam dokumentus, kas apliecina Sportista atbilstību 28. vai 29. punkta prasībām, ne vēlāk kā 1 (vienu) mēnesi pirms sacensībām vai treniņnometnes.
8. Iesniegtos pieteikumus izskata Komisija,izvērtējot šādus dokumentus:
	1. Sportista iesniegums (*5. pielikums*);
	2. izmaksu aprēķins;
	3. pieteikumā norādīto sasniegumu apliecinoši~~e~~ dokumenti (diplomi, izraksti no protokola, sporta kluba, biedrības vai sporta skolas, federācijas vēstule un tml.) vai precīza norāde, kur šī informācija ir publiski pieejama interneta tīmekļa vietnē.
9. Pretendentam ir pienākums viena mēneša laikā pēc atbalstītā pasākuma norises iesniegt Sporta centrā finanšu atskaiti (*4. pielikums*) un maksājumus attaisnojošus dokumentus, kā arī īsu aprakstu ar foto un/vai video materiāliem par rezultātiem sacensībās vai treniņnometnes atspoguļojuma publikācijām.
10. Finansiālo atbalstu Pretendentam izmaksā divu nedēļu laikā pēc finanšu atskaites un maksājumu attaisnojošu dokumentu iesniegšanas un izvērtēšanas saskaņā ar tā iesniegto rēķinu un maksājuma dokumentiem, kas apliecina faktiskos izdevumus saistībā ar atbalstāmo pasākumu. Ja faktiskie izdevumi ir mazāki nekā pieteikuma izmaksu aprēķinā norādītie, finansiālu atbalstu izmaksā saskaņā ar iesniegtajiem maksājumu attaisnojošajiem dokumentiem.
11. Ja piešķirtā finansiālā atbalsta izmaksa nav pieprasīta 6 (sešu) mēnešu laikā pēc tās piešķiršanas, nav iesniegta finanšu atskaite un/vai maksājuma attaisnojošie dokumenti, tad iepriekšējā gada neizlietoto finansiālo atbalstu neizmaksā.

**VI. Atbalsts veselīga dzīvesveida veicināšanai**

1. Atbalsta veselīga dzīvesveida veicināšanai mērķis ir sekmēt Pašvaldības iedzīvotāju iesaistīšanos sportiskās aktivitātēs, attīstīt un izkopt fiziskās spējas, nodrošināt aprīkotu Sporta centra objektu pieejamību.
2. Atbalsts veselīga dzīvesveida veicināšanai ir tiesību piešķiršana izmantot Sporta centra objektus bez atlīdzības.
3. Atbalstu veselīga dzīvesveida veicināšanai var saņemt:
	1. Amatieru komandas;
	2. Fizisko personu apvienības;
4. Prasības pretendentam, kurš vēlas saņemt atbalstu veselīga dzīvesveida veicināšanai:
	1. Amatieru komandā ir apvienojušies dalībnieki, no kuriem ne mazāk kā 60% ir deklarēti Olaines novadā un komanda pārstāv Olaines novadu valsts vai starptautiskās nozīmes sacensībās.
	2. Fizisko personu apvienībā ir apvienojušās vismaz 15 (piecpadsmit) fiziskas personas, no kurām ne mazāk kā 60% ir deklarēti Olaines novadā.
5. Tiesības izmantot Sporta centra objektus bez atlīdzības līdz 2 (divām) reizēm nedēļā, ne vairāk kā 90 minūtes tikai šādiem mērķiem:
	1. Treniņu procesam;
	2. Mājas spēļu organizēšanai;
6. Lai saņemtu atbalstu veselīga dzīvesveida veicināšanai, pretendents iesniedz Sporta centrā pieteikumu saskaņā ar *6.pielikumu*, kurā iekļauj:
	1. Pašvaldības objekta apmeklējuma pieteikto personu sarakstu, norādot vārdu, uzvārdu, personas kodu;
	2. Katras sarakstā iekļautas personas apliecinājumu par dalību amatieru komandā vai fizisko personu apvienībā un piekrišanu Pašvaldības institūcijām izmantot personas datus atbalsta pieprasīšanas izvērtējumam.
7. Komisija izvērtē sporta objekta pieejamību pretendenta pieteikumā norādītajā laikā, ņemot vērā 13.punktā prioritāro kārtību. Pozitīva lēmuma gadījumā Sporta centrs slēdz bezatlīdzības nomas vienošanos par piešķirtā sporta objekta izmantošanu noteiktajā laikā.

**VII. Finansiāla atbalsta izlietojuma kontroles kārtība**

1. Sporta komisija sadarbībā ar Pašvaldības Finanšu un grāmatvedības nodaļu izvērtē atbalsta saņēmēja iesniegto atskaiti (*4.pielikums*) un tai pievienotos dokumentus, un finansiāla atbalsta izlietojuma atbilstību tā piešķiršanas mērķim.
2. Sporta komisijai ir tiesības pieprasīt papildu informāciju vai paskaidrojumus par piešķirtā finansiālā atbalsta izlietojumu.
3. Ja Sporta komisija sadarbībā ar Pašvaldības Finanšu un grāmatvedības nodaļu konstatē, ka finansiālais atbalsts nav izlietots atbilstoši tā piešķiršanas mērķim, nav izlietots vispār vai izlietots daļēji vai Noteikumu noteiktā kārtībā nav iesniegta atskaite un izdevumu attaisnojuma dokumenti, Sporta komisija informē atbalsta saņēmēju par pienākumu iesniegt atskaiti vai atmaksāt Pašvaldībai neizlietoto finansiālo atbalstu vai tā daļu.
4. Ja atbalsta saņēmējs 45. punktā noteiktajos gadījumos neatmaksā saņemto finansiālo atbalstu, Pašvaldība uzsāk piespiedu izpildi saskaņā ar Administratīvā procesa likumu.

Domes priekšsēdētājs A. Bergs

**Paskaidrojuma raksts**

**Olaines novada pašvaldības domes 2024. gada \_\_.\_\_\_\_\_\_\_\_\_\_\_\_\_\_\_**

**saistošajiem noteikumiem Nr. SN\_\_/2024**

**“Par pašvaldības atbalstu sporta veicināšanai Olaines novadā”**

|  |  |
| --- | --- |
| Paskaidrojuma raksta sadaļa | Norādāmā informācija  |
| 1. Mērķis un nepieciešamības pamatojums  | Noteikumu mērķis ir veicināt Olaines novada iedzīvotāju iesaistīšanos sporta aktivitātēs, veselīgu dzīvesveidu, sportistu rezultātu izaugsmi, popularizēt sporta veidus, veicināt sporta sacensību un pasākumu organizēšanu Olaines novadā, kā arī sekmēt sporta organizāciju veidošanos un darbību, prioritāri atbalstot bērnus un jauniešus.Pašvaldību likuma 4.panta pirmās daļas 7. punkts nosaka: veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai. Tā paša likuma 5.panta pirmā daļa nosaka: Pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi.Sporta likuma 7.panta pirmās daļas 3., 5. un 6. punkts nosaka, ka pašvaldības ir tiesīgas sekmēt sporta organizāciju, tajā skaita sporta klubu, veidošanos un darbību, finansēt sporta sacensības un finansēt licencētas sporta izglītības programmas un sporta pasākumus, ko īsteno to administratīvajā teritorijā esošie sporta klubi.Pašvaldību likuma Pārejas noteikumu 6.punkts nosaka, ka Dome izvērtē uz likuma “[Par pašvaldībām](https://likumi.lv/ta/id/57255-par-pasvaldibam)” normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma "[Par pašvaldībām](https://likumi.lv/ta/id/57255-par-pasvaldibam)" normu pamata izdotie saistošie noteikumi, ciktāl tie nav pretrunā ar šo likumu.Līdz 2024.gada 30.jūnijam bija un 2024.gada 1.jūlijā spēku zaudēja uz likuma “Par pašvaldībām” normu pamata izdotie Olaines novada domes 2011.gada 27.janvāra saistošie noteikumi Nr.21 “Par atbalsta sniegšanu juridiskām un fiziskām personām sporta veicināšanai Olaines novadā”. Pamatojoties uz Pašvaldību likuma 44.panta otro daļu, sagatavots saistošo noteikumu projekts “Par pašvaldības atbalstu sporta veicināšanu Olaines novadā”. |
| 2. Fiskālā ietekme uz pašvaldības budžetu  | Pašvaldības finansiālā atbalsta kopējo summu Dome nosaka kārtējā gada budžetā. Palielināta ietekme uz budžetu nav plānota, jo saistošie noteikumi aizstāj iepriekšējos saistošos noteikumus par atbalsta sniegšanu juridiskām un fiziskām personām sporta veicināšanai Olaines novadā. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci  | Sabiedrības mērķgrupas, uz kurām attiecināms Saistošo noteikumu tiesiskais regulējums ir: fiziskas personas, kuras nodarbojas ar sportu un fiziskām aktivitātēm, veicinot veselīgu dzīvesveidu, un juridiskas personas, kas atbilst Saistošo noteikumu nosacījumiem, kuras nodrošina sporta aktivitātes Olaines novada administratīvajā teritorijā deklarētām fiziskām personām, kā arī juridiskas personas, kuras organizē pašvaldības atbalstītas sporta sacensības. Noteikumu tiesiskais regulējums labvēlīgi ietekmēs mērķgrupas, jo to ieviešanai vienlaikus tiek plānota labvēlīga ietekme gan uz iedzīvotāju veselīga dzīvesveida , gan sporta attīstības veicināšanu.Ietekme uz vidi – nav paredzēta.Ietekme uz uzņēmējdarbības vidi pašvaldības teritorijā – ar Saistošajiem noteikumiem tiks veicinātas uzņēmējdarbības aktivitātes, jaunu sporta klubu veidošanās un esošo sporta klubu attīstība un izaugsme. |
| 4. Ietekme uz administratīvajām procedūrām un to izmaksām  | Saistošo noteikumu izpildi nodrošina:Pieteikumus par Pašvaldības atbalstu 5.1. un 5.2. apakšpunktā izskata Sporta centrs, kurš sniedz priekšlikumus Domei par nākamajā kalendārajā gadā nepieciešamo sporta atbalstu. Dome apstiprina finansiālā atbalsta kopējo summu kārtējā gada budžetā. Pieteikumus par Pašvaldības atbalstu 5.3. un 5.4. apakšpunktā izskata Pašvaldības domes izveidota Sporta komisija, pozitīva lēmuma gadījumā, Sporta centra direktors apstiprina finansiālo atbalstu, ja kārtējā gada budžetā tam ir paredzēts līdzekļi.  |
| 5. Ietekme uz pašvaldības funkcijām un cilvēkresursiem  | Saistošo noteikumu izpildes nodrošināšanai nav plānots palielināt darba vietu skaitu, lai realizētu Saistošo noteikumu izpildi. |
| 6. Informācija par izpildes nodrošināšanu  | Saistošo noteikumu izpildē iesaistītas: Olaines novada pašvaldības iestāde “Olaines Sporta centrs”, Olaines novada pašvaldības Sporta komisija. |
| 7. Prasību un izmaksu samērīgums pret ieguvumiem, ko sniedz mērķa sasniegšana  | Saistošo noteikumi ir piemēroti iecerētā mērķa sasniegšanas nodrošināšanai un paredz to, kas ir nepieciešams minētā mērķa sasniegšanai.Saistošie noteikumi izdošanas pamatojums ir atbilstošs augstākstāvošiem normatīvajiem aktiem. |
| 8. Izstrādes gaitā veiktās konsultācijas ar privātpersonām un institūcijām  | Saistošo noteikumu projekts izskatīts, Sociālo, izglītības un kultūras jautājumu komitejā un Finanšu komitejā. Sabiedrības viedokļa apzināšanai saistošo noteikumu projekts ievietots pašvaldības tīmekļvietnē www.olaine.lv, pašvaldības sociālo kontu tīmekļvietnē www.facebook.com no 21.11.2024. līdz 5.12.2024. Privātpersonu ierosinājumi \_\_\_\_\_ saņemti. |

Domes priekšsēdētājs  A. Bergs